कैलो घाँसेभ्याकुर

कैलो घाँसेभ्याकुर (Dumetia hyperythra) सानो घाँसेभ्याकुरको प्रजाति हो। यसले साना झाडिदार जङ्गलहरूमा साना समूहहरूमा बस्ने र चर्ने गर्छन्। भारतीय उपमहाद्वीप भित्र यसका तीन उप-प्रजातिहरू रहेका छन्।

विबरण
यसको लम्बाई चुच्चो देखि लामो गोलाकार किनारा भएको पुच्छर सम्म १३ सेन्टिमिटरको हुन्छ। बाहिरी पुच्छरको प्वाँखहरूको लम्बाइ बिचको प्वाँखको आधा हुन्छन्। यसको माथिको भाग गाढा खैरो रङ्ग र तलको भाग सुन्तला रङ्गको हुन्छ। यसको निधारमा प्वाँखहरू कडा हुन्छन् र पुच्छर जैतून-खैरो रङ्गको हुन्छ। भारतीय उपमहाद्वीप र श्रीलङ्कामा पाइने वयस्कहरूको घाँटी सेतो हुन्छ। तथापि, श्रीलङ्कामा पाइने प्रजातिहरूको ठूलो ठुँड र तल्लो भाग पहेँलो रङ्गको हुन्छ। 

माउन्ट अबुमा पाइने प्रजातिहरूको सेतो घाँटी, टाउकोमा कटुस रङ्गको प्वाँखहरू फिक्का ठुँड भएको हुन्छन्।

वितरण तथा वासस्थान
कैलो घाँसेभ्याकुर नेपाल र उत्तर-मध्य भारतदेखि श्रीलङ्कासम्म पाइन्छ। यसको प्राकृतिक वासस्थान झाडिदार र अग्लो घाँसे मैदानहरू हुन्। श्रीलङ्कामा यो चरा समुद्री सतहबाट करिब १५०० मिटरसम्मको पहाडमा पाइन्छ।

सन्दर्भ सामग्रीहरू

बाह्य कडीहरू

श्रेणी:नेपालमा पाइने चराहरू
श्रेणी:विकी लभ्स बर्ड्स भाग २ अन्तर्गत बनाइएका वा सुधार गरिएका लेखहरू